Tro 1398 e veze tro da welet ur strollad choarierien anvet Kenvreudeur ar Basion -abalamour e veze aozet ganto ar Basion dreist-holl- o tiskouez o labour en ul lech toet pe goloet e Sant-Maur, tro Paris. Difennet e oa bet dezho choari abalamour da brepozioù hudur savet ganto. Koulskoude e oant bet aotreet gant Charlez VI da gemer plas war live degemer ospital an Drinded e 1402. Percherined ha beajourien a gave lojeiz eno pa oa bet serret dorioù kêr Bariz. Pouezus eo ar bloaziad-se peogwir e oa ar wech kentañ dur strollad da vezañ staliet en ul lech resis. Ragstumm ar pezh a vo ar choariva da vat e Frañs.